Ведунтикше

Ведунтикше (лат. Aspáragus officinális, руз. спа́ржа лека́рственная, или спа́ржа обыкнове́нная, или спа́ржа апте́чная ) — ламо иень перть касыця тикше. Лиялиянь семиянь. Нетьксэзэ сэрей, кассы пек рацянясто. Лопань таркас пек човине чевте салмукскеть. Цецинензэ ожот. Видьмензэ аштить якстере ягода-кукиненть потсо. Ловови ормадо лезэв тикшекс. Мекшетне саить эйстэнзэ медь. Ундоксонзо эйстэ лакавтозь ведесь ловоови мочегонной надобиякс. Ансяк лисезь од нетьксэнзэ кайсить салатс. Кассы луга лангсо, пиресэ. Ундоксозо эчке. Тикшень лемтне Килейбулонь буень Пермиси велесэ, Отяжбуень Киржеманы (Трокшкужо) велесэ мерить ривезень сюралакс. Кой-кос мерить ривезь тикше. Сёрм.: Р.Н. Бузакова, Тикшень валкс - Саранск: Мордовской кн. изд-ась, 1996. - 144.с. ISBN 5-7595-0963-2 Лисьм.: